આપણાં દેશની એકતા અને અખંડિતતાના શિલ્પી-લોકલાડીલા અને આઝાદીની ચળવળમાં મહત્વનો ભાગ ભજવનાર સરદાર વલ્લભભાઈ પટેલને આપણે આજે આટલા વર્ષો પછી પણ ભૂલી શકીએ તેમ નથી, કેમ કે તેમણે જે અમૂલ્ય યોગદાન આપ્યું છે, આ અખંડ ભારતનાં શિલ્પી એવા વિરલ વ્યક્તિને આપણે કેમ ભૂલી શકીએ? સરદાર વલ્લભભાઈ પટેલ કે જેઓને લોખંડી પુરુષ તરીકે ઓળખવામાં આવે છે. તેઓનો જન્મ ગુજરાતમાં નડીઆદનાં એક સામાન્ય ખેડૂતના ઘરમાં ૩૧મી ઓક્ટોબર ૧૮૭૫માં થયો હતો. સરદાર વલ્લભભાઈને ખેડૂતો માટે અપાર પ્રેમ હતો. બ્રિટીશ સરકારે ખેડૂતો પર જમીનને લગતો વેરો દાખલ કર્યો હતો એ વખતે તેઓએ ખેડૂતોને સત્યાગ્રહ માટે તૈયાર કર્યા અને વેરો ભરવાની મનાઈ કરી દીધી. તેઓએ ખેડૂતો સાથે મળીને બારડોલી સત્યાગ્રહ કર્યો હતો, જેથી બ્રિટીશ સરકારે એમને અને ખેડૂતોને જેલમાં પૂરી દીધા હતા, ત્યારથી ગાંધીજીએ તેમને ‘સરદાર’નું બિરુદ આપ્યું હતું.